*Takk møteleder.*  
  
*Jeg ønsker å legge frem en merknad til sak 36 om samarbeidsavtaler.*  
  
*Store økninger i matvarepriser, drivstoff og energi går hardt ut over enkeltmennesker økonomisk, også i samiske områder. Alle disse faktorene skaper økt bekymring for voksende fattigdom i samiske områder.*  
*I 2017 fikk vi høre at i Kautokeino lever hvert femte barn i fattigdom, i 2018 fikk vi høre at i Nesseby er ca 15% rammet av barnefattigdom og samme år fikk vi også høre at Karasjok har 12% barnefattigdom.*  
  
*Dette gir sterkt inntrykk.*  
  
*Det trengs en utvikling av sosialpolitikk på Sametinget og også få dette inn i samarbeidsavtaler.*  
  
*I forbindelse med at Sametinget høsten 2022 forhandler med Alta kommune om å revidere samarbeidsavtalen, ber Sametinget om at det arbeides inn et punkt knyttet til økt barnefattigdom og sosialt arbeid. Sametinget og Alta kommune kan i fellesskap bidra til videreutvikling av Alta matstasjon sine tilbud for videreformidling av overskuddsmat i Alta.*  
  
*Mange har behov for å bruke Alta matstasjon sitt tilbud og de melder også om økt pågang det siste året. Alta matstasjon har også startet et samarbeid med Frivillighetssentralen i Kautokeino som gjør at virksomheten har tilbud i Kautokeino med jevne mellomrom, og de har også ønsker om å utvide dette til flere kommuner i området. Sametinget og Alta kommune kan i fellesskap være med på å bistå til dette.*